Ir-Regolament tal-Kummissjoni (KE) Nru 464/2004
tat-12 ta' Marzu ta' l-2004
li jemenda l-ispeċifikazzjoni għal isem li jidher fl-Anness għar-Regolament (KE) Nru 1107/96 dwar ir-reġistrazzjoni ta' indikazzjonijiet ġeografiċi u denominazzjonijiet ta' l-oriġini (Nocciola del Piemonte)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 2081/92 ta' l-14 ta' Lulju 1992 dwar il-protezzjoni ta' l-indikazzjonijiet ġeografiċi u d-denominazzjonijiet ta' l-oriġini għall-prodotti agrikoli u l-alimenti [1], u b'mod partikolari l-Artikolu 9 tiegħu,
Billi:
(1) Taħt l-Artikolu 9 tar-Regolament (KEE) Nru 2081/92, għall-isem Nocciola de Piemonte, reġistrat bħala indikazzjoni ġeografiku protett mir-Regolament tal-Kummissjoni (KE) Nru 1107/96 tat-12 ta' Ġunju ta' l-1996 dwar ir-reġistrazzjoni ta' indikazzjonijiet ġeografiċi u denominazzjonijiet ta' l-oriġini taħt il-proċedura stabbilita fl-Artikolu 17 tar-Regolament tal-Kunsill (KEE) Nru 2081/92 [2], l-Italja talbet tibdiliet fl-isem innifsu u fid-deskrizzjoni tiegħu, il-metodu ta' produzzjoni, tikkettjar u ħtiġijiet nazjzonali.
(2) Skrutinju tat-talba wera li l-emendi proposti ma humix żgħar.
(3) Taħt l-imsemmi l-Artikolu 9 il-proċedura ta' l-Artikolu 6 għandha tkun applikata mutatis mutandis.
(4) Huwa kkunsidrat li l-emendi proposti huma konsistenti mar-Regolament (KEE) Nru 2081/92. Wara l-pubblikazzjoni tagħhom fil-Ġurnal Uffiċjali ta' l-Unjoni Ewropea [3] il-Kummissjoni rċeviet l-ebda oġġezzjoni taħt l-Artikolu 7 ta' dak ir-Regolament.
(5) L-emendi għandhom għalhekk ikunu reġistrati u jkunu ppubblikati fil-Ġurnal Uffiċjali ta' l-Unjoni Ewropea,
ADOTTAT DAN IR-REGOLAMENT:
Artikolu 1
L-emendi annessi ma' dan ir-Regolament huma hawnhekk reġistrati u huma ppubblikati kif meħtieġa mill-Artikolu 6(4) tar-Regolamenti (KEE) Nru 2081/92.
Artikolu 2
Dan ir-Regolament għandhom jidħlu fis-seħħ fit-tnax-il jum mill-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 12 ta' Marzu ta' l-2004.